ไฟแนนว์ทูเดย์
&#8220;ความแตกต่างระหว่างความเป็นไปได้และความเป็นไปไม่ได้ อยู่ที่ความมุ่งมั่นของคน&#8221;
6 มี.ค. 2556

“ความแตกต่างระหว่างความเป็นไปได้และความเป็นไปไม่ได้ อยู่ที่ความมุ่งมั่นของคน”
...การสรรหาผู้จัดการกองทุนเงินให้กู้ยืมเพื่อการศึกษา (กยศ.) คนใหม่แทนที่ นพ.ธาดา มาร์ติน ที่ทนแรงเสียดทานไม่ไหวต้องบ๊ายบายไปหลังจากได้รับการต่ออายุการทำงานสมัยที่สองไปไม่ถึง 3 เดือน กำลังคึกคัก งึกๆ งักๆ อย่างไรไม่รู้ อิๆ
หลังจากเปิดรับสมัครไปตั้งแต่ 8 ก.พ.ที่ผ่านมา ล่าสุดคณะกรรมการสรรหาที่มี นายมนัส แจ่มเวหา อธิบดีกรมบัญชีกลาง เป็นประธานได้ประกาศรายชื่อผู้ที่มีคุณสมบัติผ่านเกณฑ์และจะได้เข้าสัมภาษณ์ไปเมื่อวันที่ 28 ก.พ.ที่ผ่านมา ว่าประกอบด้วย 
ฑิตติมา วิชัยรัตน์ รองผู้จัดการ กยศ. ชัยณรงค์ กัจฉปานันท์ กรรมการผู้จัดการ บริษัท กฎหมายกรุงไทย สาธิต ปิติวรา ผู้จัดการสหกรณ์โคนมวังน้ำเย็น อิทธิเทพ วิเศษสมิต อดีตผู้อำนวยการองค์การสุรา และ ภัทรภณ พรหมพิริยะ 
...ว่ากันว่ามีตัวเต็ง 2 คนที่น่าจะเข้าชิงตำแหน่งผู้จัดการ กยศ.รอบนี้ คือ “ฑิตติมา” รองผู้จัดการ กยศ. ซึ่งถือว่าเป็นคนในที่มีความรู้ความเข้าใจภารกิจขององค์กรเป็นอย่างดี และ “ชัยณรงค์” กรรมการผู้จัดการ บริษัท กฎหมายกรุงไทย 
...แต้มต่อเทไปให้ “ชัยณรงค์” เนื่องจากบรรดาผองเพื่อนที่ร่วมอบรมหลักสูตรผู้บริหารกระบวนการยุติธรรมระดับสูง บ.ย.ส. รุ่นที่ 16 ที่มีบิ๊กในแต่ละหน่วยงานร่วมชั้นเชียร์กันสุดตัว
ต้องติดตามภารกิจต่อไปว่า จะนำ กยศ.ไปควบรวมกับกองทุนเงินกู้ยืมเพื่อการศึกษาที่ผูกกับรายได้ในอนาคต (กรอ.) ได้หรือไม่ เด็กๆ ลุ้นระทึก